Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 172

2. Szakiskolai „B” változat Szakmai előkészítés (9. évfolyam) Szakmai előkészítés a humán szakterületre „B” változat Szakmai előkészítés a műszaki szakterületre „B” változat Szakmai előkészítés a gazdasági-szolgáltatási szakterületre „B” változat Szakmai előkészítés az agrár szakterületre „B” változat Szakmai előkészítés a humán és a gazdasági-szolgáltatási szakterületre „B” változat Szakmai előkészítés az agrár és a gazdasági-szolgáltatási szakterületre „B” változat Szakmai előkészítés a négy szakterületre „B” változat Szakmai alapozás (10. évfolyam) Szakmai alapozás az egészségügy, szociális szolgáltatások szakmacsoportra „B” változat Szakmai alapozás az oktatás szakmacsoportra „B” változat Szakmai alapozás a művészet, közművelődés, kommunikáció szakmacsoportra „B” változat Szakmai alapozás az egyéb szolgáltatások szakmacsoportra „B” változat Szakmai alapozás a gépészet szakmacsoportra „B” változat Szakmai alapozás az elektrotechnika—elektronika szakmacsoportra „B” változat Szakmai alapozás a vegyipar szakmacsoportra „B” változat Szakmai alapozás az építészet szakmacsoportra „B” változat Szakmai alapozás a könnyűipar szakmacsoportra „B” változat Szakmai alapozás a faipar szakmacsoportra „B” változat Szakmai alapozás a nyomdaipar szakmacsoportra „B” változat Szakmai alapozás a közlekedés szakmacsoportra „B” változat Szakmai alapozás a környezetvédelem—-vízgazdálkodás szakmacsoportra „B” változat Szakmai alapozás a gazdasági-szolgáltatási szakterületre „B” változat Szakmai alapozás a mezőgazdaság szakmacsoportra „B” változat Szakmai alapozás az élelmiszeripar szakmacsoportra „B” változat 2001/28/II. szám I. ÁLTALÁNOS RENDELKEZÉSEK A szakközépiskola 9—12. évfolyamain és a szakiskola 9—10. évfolyamain a közoktatási törvény 29., 27. §-a szerint az általános műveltséget megalapozó oktatás keretén belül szakmai előkészítő oktatás is folyhat. A szakközépiskolában a 9—10. évfolyamon szakterületekre való szakmai orientáció, 11—12. évfolyamán szakmacsoportos alapozó oktatás; szakiskolában a 9. évfolyamon pályaorientáció és szakterületekre való szakmai előkészítés, a 10. évfolyamán szakmai alapozó oktatás folyhat. A szakközépiskolák 9—12. évfolyamain és a szakiskolák 9—10. évfolyamain folyó szakmai előkészítő oktatás nem szakmai képzés, hanem a pályaválasztási döntés megalapozására, a szakképesítés kiválasztására szolgál. Célja, hogy megismerjék a tanulók az OKJ-ben szereplő szakképesítéseket és a kapcsolódó tevékenységformákat. A szakközépiskolák 9—12. évfolyamain és a szakiskolák 9—10. évfolyamain a szakmai előkészítő kerettantervek alapján meghatározott tananyagok tartalma elsősorban a szakképzésre és a munkatevékenységekre, az ezekhez szükséges tudás megszerzésére, a képességek és készségek fejlesztésére irányul, és a tanulók minél cselekvőbb részvételét feltételezi. Ennek érdekében a kerettanterv lehetőséget ad az általános műveltséget megalapozó évfolyamokon is a gyakorlati oktatás megszervezésére, növelve ezzel a tanulók motivációját, lehetővé téve sikerélményhez jutásukat. A szakmai előkészítő ismeretek beépítése a helyi tantervekbe A közoktatási intézmények a helyi tantervük elkészítése során maguk dönthetnek arról, hogy beépítik-e szakmai programjukba szakközépiskolában a szakmai orientációt és a szakmacsoportos alapozást, szakiskolában pedig a pályaorientációt, a szakmai előkészítést és a szakmai alapozást. Egy intézmény ugyanazon évfolyamán, sőt egy osztályán belül lehetőség van különböző szemléletű, képzési célú szakmai előkészítő jellegű helyi tantervek alkalmazására. Amennyiben a szakközépiskola vagy szakiskola úgy dönt, hogy helyi tantervébe beépíti a szakmai előkészítő ismeretek oktatását, úgy a kerettantervben meghatározott időkereteket teljes egészében fel kell használni. Szakközépiskolák esetében arra is van lehetőség, hogy ötvözzék az egyes szakterületekre vonatkozó szakmai kerettantervi programokat (ún. moduláris építkezés), illetve a szakmai orientáció időkeretének egy részét a 9—10. évfolyamokon idegen nyelv vagy informatika oktatására fordíthassák, ezzel is elősegítve az intézmények közötti átjárhatóság gyakorlati megvalósulását. A szakközépiskolák 9—12. és a szakiskolák 9—10. évfolyamain folytatható gyakorlati tevékenység céljait tekintve szakmai előkészítő jellegű, így az itt folyó tevékenységekre a közoktatási törvény előírásai érvényesek. A szakmai előkészítés keretében folytatható gyakorlati tevékenység nem tekinthető gyakorlati képzésnek, csak a szakmai képzésre való felkészítésnek, ezért erre nem vonatkozik a szakképzési évfolyamokon előírt 8—12 fős csoportlétszám, és nem kapcsolódik hozzá külön gyakorlati képzési normatíva. A szakközépiskolai szakmai orientáció és a szakmacsoportos alapozó oktatás kerettantervi programjai az óraszámok és a tartalmak alapján szakképesítésenként különböző mértékű (átlagosan fél év, maximálisan egy év) beszámítást tehet lehetővé. Szakterületek és szakmacsoportok A szakképzésre való előkészítés, a szakképesítések sokszínűsége bemutatásának első lépése, hogy a tanulók megismerkedjenek a széles szakterület tevékenységformáival. Második lépésként — választás alapján — a szakterületbe tartozó szakmacsoport(ok) tevékenységformáival megismerkedve tudnak megalapozott pályaválasztási döntést hozni. A szakterület azokat a szakmacsoportokat foglalja össze, amelyek hasonló technológiai folyamatokon, tevékenységeken alapuló foglalkozások, szakképesítések összességei. Egy szakterületbe a nemzetgazdaság különböző ágazataihoz tartozó, de a hasonló tevékenységforma alapján összefüggő foglalkozások tartozhatnak. A szakmacsoport a munkamegosztástól és a technikai fejlettségtől függő, azonos technológiai folyamatokon, tevékenységeken alapuló szakképesítések összessége. A szakmacsoporton belüli szakképesítések képzési idejének meghatározott részében azonos a képzés, ezért közös alapozásúak. A szakképesítések szakmacsoportokba történő besorolása összhangban van az OKJ rendszerével, felépítésével. A következő táblázat azokat a szakterületeket, illetve szakmacsoportokat tartalmazza, amelyek alapját képezték a szakközépiskolák szakmai orientáció, szakmacsoportos alapozó oktatás, valamint a szakiskolák pályaorientáció, szakmai előkészítés, szakmai alapozás iskolai kerettantervi programjai kidolgozásának. 2001/28/II. szám Szakterületek és szakmacsoportok Szakterület Ssz. Szakmacsoport Humán 1. Egészségügy 2. Szociális szolgáltatások 3. Oktatás (oktatás, pedagógia) 4. Művészet, közművelődés, kommunikáció (zene-, tánc-, képző- és iparművészet, színművészet-bábművészet, színházművészet, sajtó, közművelődés) 19. Egyéb szolgáltatások (személyi, biztonsági, polgári védelmi, rendészeti szolgáltatások, honvédelem, tűzvédelem, munkavédelem, kis- és kézművesipar) Műszaki 5. Gépészet (gépgyártás, gépszerelés, gépkezelés, bányászat, kohászat, finommechanika, anyagvizsgálat, automatika, hegesztés, felületkezelés, minőségbiztosítás) 6. Elektrotechnika—elektronika (elektrotechnika, elektronika, távközléstechnika) 7. Informatika (szoftver) 8. Vegyipar (vegyipar, laborvizsgálatok) 9. Építészet (építészet, építőipar, építőanyag-ipar, közlekedésépítő) 10. Könnyűipar (ruha-, textil-, bőr-, szőrme-, cipőipar) 11. Faipar 12. Nyomdaipar 13. Közlekedés (közlekedéstechnika, közlekedés-üzemvitel) 14. Környezetvédelem—vízgazdálkodás Gazdaságiszolgáltatási 15. Közgazdaság 16. Ügyvitel 17. Kereskedelem—marketing, üzleti adminisztráció (kereskedelem, marketing, üzleti adminisztráció, menedzselés, nem gazdasági ügyintézés, szervezés) 18. Vendéglátás—idegenforgalom (vendéglátás, idegenforgalom, turizmus) Agrár 20. Mezőgazdaság (növénytermesztés, kertészet, állattenyésztés, erdészet, vadászat, halászat, térképészet) 21. Élelmiszeripar 2001/28/II. szám II. SZAKKÖZÉPISKOLÁK SZÁMÁRA SZAKMAI ORIENTÁCIÓ, SZAKMACSOPORTOS ALAPOZÓ OKTATÁS KERETTANTERVI PROGRAMJAI

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes